# 

# 

ΕΛΛΗΝΙΚΗ ΔΗΜΟΚΡΑΤΙΑ

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ

Π.Ε. ΗΜΑΘΙΑΣ

ΔΗΜΟΣ ΗΡΩΙΚΗΣ ΠΟΛΕΩΣ ΝΑΟΥΣΑΣ

# ΑΠΟΣΠΑΣΜΑ

**Από το Πρακτικό της αριθμ. 26ης - 23/06/2021 Τακτικής**

**Συνεδρίασης της Οικονομικής Επιτροπής του Δήμου Η.Π. Νάουσας**

**Αριθμός Απόφασης 261/2021**

**ΘΕΜΑ:** 7η Αναμόρφωση Τεχνικού Προγράμματος Προϋπολογισμού Δήμου Νάουσας (Τ.Υ.) – εισήγηση στο Δημοτικό Συμβούλιο

Στη Νάουσα και στο δημοτικό κατάστημα σήμερα στις 23 του μήνα Ιουνίου του έτους 2021 ημέρα της εβδομάδας Τετάρτη και ώρα 10:00 π.μ. έως 11:00 π.μ. συνήλθε σε (δια περιφοράς – μέσω τηλεφώνου) Τακτική Συνεδρίαση η Οικονομική Επιτροπή, ύστερα από τη με αρ. πρωτ. 9327/18-06-2021 έγγραφη πρόσκληση του Προέδρου, που δόθηκε στον κάθε σύμβουλο σύμφωνα με το με το άρθρο 77 του Ν. 4555/2018 όπως τροποποιήθηκε και ισχύει και τις διατάξεις του άρθρου 10 της Πράξης Νομοθετικού Περιεχομένου (ΦΕΚ 55/Α/11-3-2020 – «κατεπείγουσες διατάξεις για τη λειτουργία Δήμων και Περιφερειών κατά τη διάρκεια της λήψης μέτρων αποφυγής της διάδοσης του κορωνοϊού COVID-19» και τις με αριθμό 163/29-05-2020, 426/13-11-2020 εγκυκλίους του Υπουργείου Εσωτερικών.

Αφού διαπιστώθηκε ότι υπάρχει νόμιμη απαρτία (άρθρο 75 του Ν.3852/10), δεδομένου ότι σε σύνολο εννέα (9) μελών ήταν παρόντα (δια περιφοράς) τα εφτά (7) μέλη:

ΠΑΡΟΝΤΕΣ ΑΠΟΝΤΕΣ

1. Καραγιαννίδης Αντώνιος (Πρόεδρος) 1) Βαλσαμίδης Σταύρος
2. Αδαμίδης Παύλος 2) Δολδούρης Θεόδωρος
3. Λακηνάνος Αγγελάκης
4. Τσέλιος Σταύρος
5. Θανασούλης Δημήτριος
6. Τασιώνας Γεώργιος
7. Τζουβάρας Βασίλειος

Οι οποίοι δεν προσήλθαν

αν και νόμιμα προσκλήθηκαν

Στη συνεδρίαση ήταν παρούσα και η Ανθοπούλου Μυρούλα υπάλληλος του Δήμου για την τήρηση των πρακτικών.

Ο Πρόεδρος κήρυξε την έναρξη της δια περιφοράς (μέσω τηλεφώνου) τακτικής συνεδρίασης της Οικονομικής Επιτροπής και εισηγούμενος το 11ο θέμα της ημερήσιας διάταξης για την: «7η Αναμόρφωση Τεχνικού Προγράμματος Προϋπολογισμού Δήμου Νάουσας (Τ.Υ.) – εισήγηση στο Δημοτικό Συμβούλιο» έθεσε υπόψη των μελών την υπ’ αρ. 9266/17-06-2021 εισήγηση του Αυτοτελούς Τμήματος Προγραμματισμού Οργάνωσης και πληροφορικής, η οποία έχει ως εξής:

**Σχετ.:** 1. Την, με αρ. πρωτ. 26573/06-04-2021, απόφαση του Αν. Υπουργού Εσωτερικών

2. Την, με αρ. 5361/09-04-2021, εισήγηση Προϊσταμένου Δ/νσης Τ.Υ. του Δήμου Η.Π. Νάουσας.

3.Την, με αρ. 7567/20-05-2021, εισήγηση του Προϊσταμένου Δ/νσης Περιβάλλοντος του Δήμου Η.Π. Νάουσας.

Σας διαβιβάζουμε τις ανωτέρω σχετικές εισηγήσεις που αφορούν στην **7η Αναμόρφωση Τεχνικού Προγράμματος - Προϋπολογισμού έτους 2021 του Δήμου Η.Π. Νάουσας** και παρακαλούμε για τις δικές σας ενέργειες. Τα στοιχεία των ανωτέρω εισηγήσεων περιγράφονται συγκεντρωτικά στον παρακάτω πίνακα:

|  |  |  |  |  |  |  |  |
| --- | --- | --- | --- | --- | --- | --- | --- |
| **ΣΥΓΚΕΝΤΡΩΤΙΚΟΣ ΠΙΝΑΚΑΣ ΑΝΑΜΟΡΦΩΣΗΣ** | | | | | | | |
| **ΩΣ ΠΡΟΣ ΤΑ ΕΣΟΔΑ** | | | | | | | |
| **ΝΕΟΙ ΚΩΔΙΚΟΙ** | | | | | | | |
| α/α | **ΚΑΕ** | **Περιγραφή κωδικού εσόδου** | | | **ΠΟΣΟ** | **Παρατηρήσεις** | **Πηγή Χρημ/τησης** |
| 1 | ΝΕΟΣ | Κατασκευή ραμπών και χώρων υγιεινής για την πρόσβαση και την εξυπηρέτηση ΑΜΕΑ σε σχολικές μονάδες | | | 68.000,00 | Η υπ΄ αριθμ. 26573/06-04-2021 απόφαση του Αν. Υπουργού Εσωτ. | ΥΠΟΥΡΓΕΙΟ ΕΣΩΤΕΡΙΚΩΝ |
| 2 | ΝΕΟΣ | Προμήθεια εξοπλισμού, κατασκευή, μεταφορά και τοποθέτηση στεγάστρων στάσεων αστικών γραμμών, για την εξυπηρέτηση του επιβατικού κοινού του Δήμου Η.Π. Νάουσας | | | 50.000,00 | Η υπ΄ αριθμ. 31198/22-05-2020 απόφαση Υπηρεσιακής Γραμματέως Υπ. Εσωτ. | ΥΠΟΥΡΓΕΙΟ ΕΣΩΤΕΡΙΚΩΝ |
|  | **ΣΥΝΟΛΟ** | | | | **118.000,00** |  |  |
|  | | | | | | | |
| **ΩΣ ΠΡΟΣ ΤΑ ΕΞΟΔΑ** | | | | | | | |
| **ΝΕΟΙ ΚΩΔΙΚΟΙ** | | | | | | | |
| α/α | **ΚΑΕ** | | **Περιγραφή κωδικού εξόδου** | | **ΠΟΣΟ** | **Παρατηρήσεις** | **Πηγή Χρημ/τησης** |
| 1 | ΝΕΟΣ | | Μίσθωση μηχανήματος ενός ερπυστιοφόρου φορτωτή μεγάλης ιπποδύναμης με το χειριστή του. | | 37.200,00 | Το υπ΄ αριθμ. 7567/20-05-2021 έγγραφο της Δ/νσης Περιβάλλοντος | ΥΠΕΣΔΑ |
| 2 | ΝΕΟΣ | | Καθαρισμοί και αποκλαδώσεις εκατέρωθεν δασικών δρόμων και πρανών στο Δημοτικό δάσος Νάουσας | | 8.853,20 | Το υπ΄ αριθμ. 7567/20-05-2021 έγγραφο της Δ/νσης Περιβάλλοντος | ΥΠΕΣΔΑ |
| 3 | ΝΕΟΣ | | Προμήθεια εξοπλισμού, κατασκευή, μεταφορά και τοποθέτηση στεγάστρων στάσεων αστικών γραμμών, για την εξυπηρέτηση του επιβατικού κοινού του Δήμου Η.Π. Νάουσας | | 61.986,36 | Το υπ΄ αριθμ. 7567/20-05-2021 έγγραφο της Δ/νσης Περιβάλλοντος | 50.000€ Υπ. Εσωτ.  11.986,36€ Ίδιοι πόροι |
| 4 | ΝΕΟΣ | | Κατασκευή ραμπών και χώρων υγιεινής για την πρόσβαση και την εξυπηρέτηση ΑΜΕΑ σε σχολικές μονάδες | | 68.000,00 | Η υπ΄ αριθμ. 26573/06-04-2021 απόφαση του Αν. Υπουργού Εσωτ | ΥΠΟΥΡΓΕΙΟ ΕΣΩΤΕΡΙΚΩΝ |
|  | **ΣΥΝΟΛΟ** | | | | **176.039,56** |  |  |
|  | | | | | | | |
|  | **ΚΑΤΑΡΓΟΥΜΕΝΟΙ ΚΩΔΙΚΟΙ** | | | | | | |
| 1 | 02.35.7336.014 | | Πυροπροστασία Δημοτικού Δάσους 2020 | | 46.052,20 | Το υπ΄ αριθμ. 7567/20-05-2021 έγγραφο της Δ/νσης Περιβάλλοντος | ΥΠΕΣΔΑ |
|  | **ΣΥΝΟΛΟ** | | | | **46.052,20** |  |  |
|  |  | | | | | | |
|  | **ΝΕΟΙ ΚΩΔΙΚΟΙ ΕΞΟΔΩΝ :** | | | 176.039,56 | **ΚΑΤΑΡΓΟΥΜΕΝΟΙ ΚΩΔΙΚΟΙ:**  **ΚΩΔΙΚΟΙ ΕΣΟΔΩΝ:**  **ΑΠΟΘΕΜΑΤΙΚΟ:** | | 46.052,20  118.000,00  11.987,36 |
|  | ΣΥΝΟΛΟ: | | | **176.039,56** | ΣΥΝΟΛΟ: | | **176.039,56** |

Βεβαιώνεται ότι σύμφωνα με το αρ.πρωτ.9266/17-06-21 έγγραφο του αυτοτελές τμήματος Προγραμματισμού Οργάνωσης και Πληροφορικής που αφορά την **7η Αναμόρφωση Τεχνικού Προγράμματος – Προϋπολογισμού έτους 2021** τα ποσά των κωδικών εσόδων – εξόδων που αυξομειώνονται μεταβάλλουν το αποθεματικό συνολικά όπως τον παρακάτω πίνακα που αποτελεί αναπόσπαστο μέρος της απόφασης της Οικονομικής Επιτροπής και του Δημοτικού Συμβουλίου.:

|  |  |
| --- | --- |
| **ΜΕ ΤΗΝ ΠΑΡΟΥΣΑ ΑΝΑΜΟΡΦΩΣΗ ΜΕΙΩΝΕΤΑΙ ΤΟ ΑΠΟΘΕΜΑΤΙΚΟ (+118.000,00 – 129.987,36 (-176.039,56+46.052,20) = -11.987,36):** | **-11.987,36** |
| **ΠΡΟΗΓΟΥΜΕΝΟ ΠΟΣΟ ΤΟΥ ΑΠΟΘΕΜΑΤΙΚΟΥ ΠΡΟΥΠΟΛΟΓΙΣΜΟΥ 2021 (6η Αναμόρφωση Προϋπολογισμού 2020 -Ο.Υ.) :** | **15.490,42** |
| **ΝΕΟ ΠΟΣΟ ΤΟΥ ΑΠΟΘΕΜΑΤΙΚΟΥ ΟΠΩΣ ΔΙΑΜΟΡΦΩΝΕΤΑΙ ΜΕ ΤΗΝ ΠΑΡΟΥΣΑ ΑΝΑΜΟΡΦΩΣΗ (15.490,42-11.987,36= 3.503,06) To ανώτατο ποσό που μπορεί να είναι το αποθεματικό καθορίζεται στο 5% επί των προϋπολογισθέντων τακτικών εσόδων του 2021 : σύνολα ΚΑ Ο + ΚΑ 21 + ΚΑ 321 δηλ. το ανώτερο που μπορεί να υπολογιστεί για το έτος 2021 ισούται με 649.308,50 € (12.986.170,00 Χ 5%)** | **3.503,06** |

Η Οικονομική Επιτροπή μετά από συζήτηση και λαμβάνοντας υπόψη :

* Την εισήγηση του Προέδρου.
* Την από 17-6-2021 εισήγηση της Διεύθυνσης Οικονομικών Υπηρεσιών.
* Την παραγρ. 1& 2 του άρθρου 72 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α’) όπως αντικαταστάθηκε με το άρθρο 189 του Ν. 4555/18, ΦΕΚ-133 Α/19-7-18 και ισχύει σήμερα.
* Τα άρθρα 155-162 του Ν.3463/06 (Κώδικας Δήμων & Κοινοτήτων),που αφορούν την κατάρτιση προϋπολογισμού των Δήμων και κοινοτήτων, όπως πλέον ισχύουν.
* Τα οριζόμενα στην υπ' αριθμ. Κ.Υ.Α.46735/23-07-20 (ΦΕΚ/3170 Β): «Παροχή οδηγιών για την κατάρτιση του προϋπολογι­σμού των δήμων, οικονομικού έτους 2021 – τροπο­ποίηση της υπ’ αριθμ. 7028/2004 (Β΄ 253) απόφασης» και στην εγκυκλίου ΥΠ.ΕΣ. 108/72349/16.10.2019.
* Την υπ’ αριθμ. 331/20-01-2021 απόφαση της Αποκεντρωμένης Διοίκησης Μακεδονίας – Θράκης με την οποία εγκρίθηκε η υπ. αριθμ. 235/2020 απόφαση του Δημοτικού Συμβουλίου «Έγκριση ή μη Προϋπολογισμού και Ολοκληρωμένου Πλαισίου Δράσης (Ο.Π.Δ.) έτους 2021».

Ο κ.Λακηνάνος τοποθετήθηκε: δεν μπορούμε να ψηφίζουμε μεμονωμένα ανά Κωδικό για αυτό παραμένουμε στο ΛΕΥΚΟ με τις παρακάτω παρατηρήσεις α) το έργο του καθαρισμού των δασικών δρόμων θα μπορούσε να γίνει με αυτεπιστασία από την υπηρεσία β) ο εξοπλισμός κατασκευή και μεταφορά των στεγάστρων δεν διαφωνούμε χρειάζονται , δεν θα π ιάσουν τόπο τα 50.000 € με κατεστραμμένη την αστική συγκοινωνία και γ) θα έπρεπε να προβλεφθεί κονδύλι από την κρατική μηχανή να αγοραστεί ο ερπυστιοφόρος φορτωτής με τη μόνιμή του παρουσία στο δάσος και να δουλεύει με μόνιμο προσωπικό -χειριστές

Ο κ. Τσέλιος ψήφισε ΝΑΙ και τοποθετήθηκε:είναι σοβαρά θέματα που θα έπρεπε να συζητηθούν τουλάχιστον με τηλεδιάσκεψη επιφυλάσσομαι για την οριστική τοποθέτηση και ψήφιση στο Δημοτικό Συμβούλιο

**ΑΠΟΦΑΣΙΖΕΙ ΟΜΟΦΩΝΑ**

**(στις καταμετρηθείσες ψήφους)**

**Συντάσσει** την 7η Αναμόρφωση του Τεχνικού Προγράμματος του Προϋπολογισμού έτους 2021 (Τ.Υ.) του Δήμου Ηρωικής Πόλεως Νάουσας όπως εμφανίζεται στον ανωτέρω πίνακα σύμφωνα με την εισήγηση της Υπηρεσίας, και **εισηγείται** την απόφαση αυτή στο Δημοτικό Συμβούλιο Ηρ. Πόλης Νάουσας προς έγκριση και λήψη σχετικής απόφασης

Η απόφαση αυτή πήρε αύξοντα αριθμό **261/ 2021**

Αφού αναγνώστηκε το πρακτικό αυτό υπογράφεται ως ακολούθως

|  |  |
| --- | --- |
| Ο ΠΡΟΕΔΡΟΣ  Υπογραφή όπως στην αρχή | ΤΑ ΜΕΛΗ Υπογραφή όπως στην αρχή |

ΑΚΡΙΒΕΣ ΑΝΤΙΓΡΑΦΟ

Ο ΠΡΟΕΔΡΟΣ

ΚΑΡΑΓΙΑΝΝΙΔΗΣ ΑΝΤΩΝΙΟΣ